OpenLLM-France/wikimedia huggingface dataset:
# Gestor d'informació

Un gestor d'informació o documentalista és un científic que estudia com s'ha de cercar, seleccionar, analitzar, organitzar i distribuir informació en una organització i que sovint també dissenya i desenvolupa sistemes d'informació mitjançant les noves tecnologies. El seu camp d'actuació és ampli i interdisciplinar, on s'inclouen branques del coneixement com la informació, la documentació científica, la informàtica, la lingüística, les ciències cognitives, la bibliometria, o estudis socials relatius a la producció d'informació i documentació, com ara l'economia o la legislació. Ha de ser capaç de determinar quines són les característiques i el nivell de formació que necessiten les persones per aprofitar les noves tecnologies. Davant la quantitat creixent d'informació, té un paper cada dia més important en ajudar els usuaris per trobar la informació pertinent.

## Gestors d'informació pioners

* Henri La Fontaine (1854-1943)
* Paul Otlet (1868-1944)
* Claude Shannon
* Eugene Garfield
* Brian Campell Vickery (1918-2009)
* Derek John de Solla Price (1922-1983)

## Referències

* ↑ «Gestor d'informació». Cercaterm. TERMCAT, Centre de Terminologia.
* ↑ «Bibliotecaris - documentalistes» (pdf). Col·legi Oficials de Bibliotecaris-Documentalistes de Catalunya, s.d. [Consulta: 25 setembre 2015].
* ↑ Muntada, Mercé; Núñez, Sandra; Perpiñan, Marta; Virós, Blanca; Vives, Josep «Competència en el maneig d'informació Punt d'arribada o punt de sortida de la formació d'usuaris?». Item: revista de biblioteconomia i documentació, 2003, pàg. 55-72.
# Giuseppe Orlandini

Giuseppe Orlandini (Florència, 1922) és un director de cinema italià.

## Biografia

Diplomat al Centro Sperimentale di Cinematografia, el 1953 va debutar com a director assistent de Renato Rascel a la pel·lícula La passeggiata. Actiu durant uns quinze anys a finals dels anys cinquanta i principis dels setanta, Giuseppe Orlandini sovint s'ha aventurat en la línia de la comèdia comercial d'estil italià, aconseguint sovint bons resultats a taquilla gràcies sobretot per l'elecció idònia dels actors i còmics adequats als guionistes sovint escrits per ell mateix; se'l recorda millor per haver estat un dels directors que va dirigir (juntament amb Giorgio Simonelli i Giovanni Grimaldi) al duo còmic Franco e Ciccio. El 1959 va dirigir el seu primer llargmetratge, Tutti innamorati, amb el que es va clausurar el Festival Internacional de Cinema de Sant Sebastià 1959.

## Filmografia

* Tutti innamorati (1959)
* Lo squadrista, episodi de Cronache del '22 (1962)
* La pupa (1963)
* La ragazzola (1965)
* I due vigili (1967)
* I due crociati (1968)
* Gli infermieri della mutua (1969)
* I due maggiolini più matti del mondo (1970)
* Il clan dei due Borsalini (1971)
* Continuavano a chiamarli... er più e er meno (1972)

## Referències

* ↑ Roberto Poppi: Dizionario del cinema italiano. I Registi. Gremese Editore, Rom 2002, S. 314
* ↑ Se han concedido los premios del Festival de Cine, ABC, 21 de juliol de 1959
# Gaadsan

Gaadsan o Gadsan és un dels grans clans del grup de clans dir. Viuen a diverses zones de Somàlia i de la Regió Somali a Etiòpia, i al nord-est de Kenya. A Somàlia viuen a Jubaland i a la vall del Shabelle (són coneguts com a Gaadsan-Qalaawileey). A Etiòpia al districte de Liben (Jarrati, Waladaya, Dolo i Guuredhamole), al districte de Gode (Imi i Boola), i al districte de Gashamo (Nusdariiq, Mersin, Kabtinuur i Qabridhare). A Kenya (coneguts com a Gaadsan-Kenya) viuen a diverses ciutats (com Bangal, Garseeni, i Hoolla).
# Gneu Corneli Lèntul (cònsol 97 aC)

Gneu Corneli Lèntul (en llatí: Gnaeus Cornelius Lentulus) va ser un magistrat romà del segle i aC. Els Fastos Capitolins diuen que va ser cònsol l'any 97 aC. Probablement va ser el pare adoptiu de Gneu Corneli Lèntul Clodià, que va ser cònsol el 72 aC.

## Referències

* ↑ Smith, William (ed.). «15. Cn. Cornelius Lentulus». A: Dictionary of Greek and Roman Biography and Mythology. Vol. II. Boston: Little, Brown and Company, 1867, p. 730.
# Givat Mordechai

Givat Mordechai (hebreu: גבעת מרדכי‎, ‘Pujol de Mordechai’) és un barri jueu al sud-oest del centre de Jerusalem, a mig camí entre els barris de Nayot i Malcha. El barri va rebre el nom d’un filántrop estatunidenc, Maxwell (Mordechai) Abbell de Chicago.

## Història

Givat Mordechai va ser creat el 1955 per membres de Hapoel Hamizrachi, el precursor del Partit Religiós Nacional, conegut en hebreu com a Mafdal. La majoria dels carrers porten el nom dels líders de Hapoel Hamizrachi. El carrer Shahal, per exemple, és un acrònim hebreu del rabí Shmuel Chaim Landau, líder sionista religiós. La població és en gran part ortodoxa moderna, amb alguns jueus seculars. Hi ha moltes sinagogues i institucions educatives a Givat Mordechai. Allà es troba el campus principal del Col·legi de Tecnologia de Jerusalem així com l'Ieixivà d'Hebron.

## Fites

Els Bombers de Jerusalem tenen la seu central a Givat Mordechai.
L'escultura a l'aire lliure d'Ezra Orion "Stairway" (1979-1980) es troba a l'entrada de Givat Mordechai al jardí Elsie Bernadette. És àmpliament conegut com "Sulam Yaakov" o " Escala de Jacob ", fent referència a la història del Llibre del Gènesi (28: 11-19). Els esglaons mirant cap avall per dissuadir els poc prudents de pujar-hi.
Givat Mordechai limita amb la vall de Pri-Har (vall de la Gasela), una gran extensió de camps oberts que alberga un ramat de gaseles de muntanya i altres animals salvatges. Els plans per construir torres residencials aquí van provocar un clam dels ecologistes i dels residents locals, que van aconseguir bloquejar el projecte. En lloc d'això, la zona es un parc i una reserva natural.

## Persones relacionades

* El rabí Yehuda Amital, cap de l'Ieixivà de Har Etzion
* Zevulun Orlev, MK israelià i exministre

## Referències

* ↑ «Streetwise: Rehov Harav Ze'ev Gold, Jerusalem» (en anglès americà). [Consulta: 7 agost 2021].
* ↑ «Dei'ah veDibur - Information & Insight - NEWS». Arxivat de l'original el 2008-01-12. [Consulta: 3 febrer 2008].
* ↑ «JERUSALEM: URBAN CHARACTERISTICS». [Consulta: 7 agost 2021].
* ↑ «Mountain gazelles of the Gazelle Valley in Jerusalem – an urban nature reserve» (en anglès americà). Kaitholil.com, 11-01-2019. Arxivat de l'original el 2019-01-21. [Consulta: 21 gener 2019].
* ↑ «Pri-Har Valley». Arxivat de l'original el 2007-07-22. [Consulta: 7 agost 2021].
# Give My Regards to Broad Street

Give My Regards to Broad Street és el nom d'un àlbum per a pel·lícula de nom homònim, dirigit i ideat per Paul McCartney. Amb la col·laboració a la guitarra de David Gilmour (Pink Floyd) al tema que dona títol al LP.
Seguint als bons resultats de Tug of War i Pipes of Peace, Give My Regards to Broad Street suposa un desastre financer com pel·lícula a causa dels seus dolents resultats, encara que converteix la banda sonora en un nou àlbum d'èxit per a McCartney.
Començada a gravar-se al novembre de 1982 després de la conclusió de Tug of War, la producció de l'àlbum i de la pel·lícula continuà fins a juliol del següent any. Mentre, l'àlbum Pipes of Peace, al costat dels senzills extrets d'aquest, van ser editats. La banda sonora fou editada el 1984.
# Gejuelo del Barro

Gejuelo del Barro és un municipi de la província de Salamanca a la comunitat autònoma de Castella i Lleó. Limita al nord amb Villaseco de los Reyes, a l'est amb Ledesma i Doñinos de Ledesma, al sud amb Villaseco de los Gamitos i Villasdardo i a l'oest amb Villar de Peralonso i Tremedal de Tormes.
Evolució demogràfica :
| 1991 | 1996 | 2001 | 2004 |
| 56 | 51 | 50 | 50 |

## Enllaços externs

* Enllaç a Wikisalamanca Arxivat 2009-02-16 a Wayback Machine.
# Giovanni Maria Falconetto

Giovanni Maria Falconetto (Verona, 1458 — Pàdua, 1535) va ser un arquitecte i pintor italià.
Va treballar a principalment a Verona i Pàdua on va comptar amb el patronatge de Pietro Bembo o Luigi Cornaro. Va projectar la Porta de San Giovani i la Porta de Savonarola a les muralles de Pàdua. La majoria de les seves obres es conserven al Museu de Castelvecchio. Els seus frescos al Duomo van ser recuperats el 1870.

## Referències

* ↑ «Giovanni Maria Falconetto». Gran Enciclopèdia Catalana. Barcelona: Grup Enciclopèdia Catalana.
# Giovanni Ricci (cardenal)

Giovanni Ricci (Montepulciano, 1 de novembre de 1498 - Roma, 3 de maig de 1574) va ser un cardenal italià, Arquebisbat de Pisa i després cardenal d'Albano i de Sabina.

## Biografia

Amb quinze anys, Giovanni Ricci fuig del domicili familiar per escapar a la venjança i al maltractament de la seva sogra. Va a Roma a casa de Tarugi, un noble de Montepulciano, amic del seu pare que intenta convèncer-lo per que torni amb els seus pares
Es ajudant del camarlenc i després camarlenc del cardenal Gian Maria Ciocchi del Monte, que es convertirà més tard en Papa amb el nom de Juli III.
Alguns anys més tard, entra al servei del cardenal Alexandre Farnèse. Aquest li encomana diverses missions diplomàtiques delicades entre França i el ducat de Borgonya. A continuació entra a l'estat eclesiàstic, primerament com protonotari apostòlic participantium, després com a clergue de la Cambra apostòlica l'any 1542. És nomenat internunci a Espanya i a Àustria.
És elegit arquebisbe de Siponto (Manfredonia) el 25 de 1544, nunci apostòlic a Portugal del 27 de juny de 1544 al 4 de març de 1550, però no entra a Lisboa abans de setembre. El 20 de febrer 1545 és traslladat a l'arxidiòcesi de Chiusi amb el títol d'arquebisbe ad personam, i comandatari de S. Sabino de Monterono a Pise.
Giovanni Ricci és fet cardenal-prevere per Juli III en el Consistori papal del 20 de novembre de 1551 i rep la tonsura i el títol de Sants Vital, Gervais i Protais el 4 de desembre de 1551.
Participa en diversos conclaves. Els de 1555 que van permetre l'elecció del papa Marcel II i de Pau IV, el de 1559 que veu l'elecció de Pius IV, el de 1565-1566 que veu arribar Pius V i finalment l'any 1572, que elegeix Gregori XIII.
Entre 1563 i 1564, és Camarlenc del Col·legi Cardenalici.
L'any 1564, el cardenal Giovanni Ricci compra una vinya al mont Pincio a Roma. amb una vil·la i un jardí. Hi realitza fastuosos treballs, però no els veurà mai acabats. Després de la seva mort, la vil·la és tornada a comprar pel cardenal Ferran I de Mèdici. Esdevindrà la Vil·la Mèdici.
Elegit l'any 1567 arquebisbe de Pisa (Itàlia) i Primat de Còrsega i Sardenya.
Compra alguns fragments de l'Ara Pacis, amb l'objectiu de reconstruir-lo. Va morir a Roma l'any 1574 i la seva tomba és a la sagristia de l'església San Pietro in Montorio.

## Referències

* ↑ Cipparone, Anna «Il pittore e il cardinale: Antonio Campelo e Giovanni Ricci da Montepulciano nella Roma del Cinquecento». Ricerche di storia dell'arte, 1/2010, 2010. DOI: 10.7374/71487. ISSN: 0392-7202.
* 1 2 3 «RICCI, Giovanni in "Dizionario Biografico"», 15-02-2018. Arxivat de l'original el 2018-02-15. [Consulta: 27 maig 2020].
* ↑ «The Cardinals of the Holy Roman Church - Biographical Dictionary - Consistory of November 20, 1551». [Consulta: 27 maig 2020].
* ↑ (Rémy 2008, p. 15)
* ↑ «Giovanni Cardinal Ricci [Catholic-Hierarchy]». [Consulta: 27 maig 2020].
# Granollers (desambiguació)

«Granollers» té aquests significats:
* Toponímia:
** Granollers, ciutat al Vallès
** Granollers de la Plana, poble disseminat al municipi de Gurb (Osona), al sector oriental del terme, a la vora de la carretera de Vic a Manlleu
** Granollers de Rocacorba, poble al municipi de Sant Martí de Llémena (el Gironès), al vessant oest de la serra de Rocacorba
** Granollers o Granollers de Segarra, poble a Torrefeta i Florejacs (la Segarra).
** Baronia de Granollers, jurisdicció senyorial amb centre al castell de Granollers de Rocacorba (al Gironès)
** Barranc de Granollers, barranc al terme municipal de Torrefeta i Florejacs
** Cal Granollers, casa d'Oliola (la Noguera)
** Castell de Granollers de Rocacorba, al centre de la baronia de Granollers de Rocacorba
** Districte electoral de Granollers, circumscripció electoral del Congrés dels Diputats utilitzada en les eleccions generals espanyoles entre 1871 i 1923
** Estació de Granollers-Canovelles, estació de ferrocarril propietat d'adif situada a la població de Granollers
** Estació de Granollers Centre, estació de ferrocarril propietat d'Adif situada a l'est de la població de Granollers, a la comarca del Vallès Oriental
** Estació de Granollers Polígon-El Ramassà, estació de ferrocarril en projecte que s'ubicarà a l'est del municipi de Granollers, a la comarca del Vallès Oriental
** Estació de les Franqueses - Granollers Nord, estació de ferrocarril propietat d'adif al barri de Bellavista de les Franqueses del Vallès molt a prop del municipi de Granollers (el Vallès Oriental)
** Hospital de Granollers, centre d'atenció sanitària, sociosanitària i social, integrat a la Xarxa d'Hospitals d'Utilització Pública (XHUP) i proveïdor de serveis del Servei Català de la Salut
** Llau de Granollers, llau del terme de Llimiana, del Pallars Jussà
* Organitzacions:
** Club Balonmano Granollers, club d'handbol de la ciutat de Granollers
** Club Bàsquet Granollers, club de bàsquet de la ciutat de Granollers
** Club Natació Granollers, club de natació fundat el gener del 1967 a Granollers
** Esport Club Granollers, club de futbol de la ciutat de Granollers, degà d'aquest esport a la comarca del Vallès Oriental
** Granollers Fènix, club de futbol americà de la ciutat de Granollers creat l'any 1990 amb el nom de Granollers Gralles
* Biografies:
** Inés Granollers i Cunillera (Bellpuig, 1970), empresària i política catalana
** Isabel Granollers (Reus, 1965)
** Marcel Granollers i Pujol (Barcelona, 1986), tennista català
* Miscel·lània:
** Bombardeig de Granollers, atac aeri realitzat el 31 de maig de 1938 per avions de l'Aviació legionària durant la Guerra Civil espanyola
** Aglomeració de Granollers, conurbació (espai urbà continu) format per les zones edificades dels municipis de Granollers, Les Franqueses del Vallès, Canovelles i La Roca del Vallès
# Gremutxi (Stàvropol)

* Per a altres significats, vegeu «Gremutxi».
Gremutxi (en rus: Гремучий) és un poble (un khútor) del krai de Stàvropol, a Rússia, que en el cens del 2010 tenia 206 habitants. Pertany al districte rural de Blagodarni.

## Referències

* ↑ «Реестр нормализованных названий ранее существовавших географических объектов, зарегистрированных в АГКГН на 18/11/2010. Ставропольский край». Arxivat de l'original el 2017-07-31. [Consulta: 11 març 2021].
# Grenaa

Grenaa o Grenå és una ciutat portuària danesa de l'est de la península de Jutlàndia, és la capital del municipi de Norddjurs que forma part de la regió de Midtjylland, ambdós creats l'1 de gener del 2007 com a part d'una reforma territorial. La ciutat es troba a 18 km de Bønnerup Strand, a 31 km d'Ebeltoft, a 34 km de Rønde, a 55 km de Randers i a 60 km d'Århus.
Grenaa és la ciutat més gran del municipi i de la península de Djursland, disposa d'un servei de transbordador amb l'illa d'Anholt a l'estret de Kattegat i amb la ciutat de Varberg, a la província sueca de Halland.

## Personatges il·lustres

* August Krogh (1874 – 1949). Premi Nobel de Medicina o Fisiologia l'any 1920

## Vegeu també

* Llista de ciutats de Dinamarca

## Enllaços externs

* Djursland Museum, Museu d'història local i museu danès de la pesca.
# Glyptodontopelta mimus

Glyptodontopelta mimus és una espècie de dinosaure ancilosaure que va viure al Cretaci superior.
Els fòssils de Glyptodontopelta, que consisteixen només en osteodermes, foren trobats a l'estat americà de Nou Mèxic. L'espècie G. mimus fou descrita per Tracy Lee Ford l'any 2000. L'holotip, USNM 8610, consisteix en tres peces d'osteodermes plans fusionats, trobats a la formació d'Ojo Alama que data del Campanià-Maastrichtià. Es va concloure que es tractava d'un nom dubtós, un nomen dubium, en una revisió de l'any 2004 sobre els ancilosaures, però una publicació de l'any 2008 de Michael Burns coincidia amb Ford assegurant que l'armadura era prou diferent per a considerar-se vàlid. Burns també va assignar Glyptodontopelta als nodosàurids - rebutjant el grup de Ford estegopeltins - i va proposar que un altre tàxon cuirassat de Nou Mèxic, Edmontonia australis, és sinònim de Glyptodontopelta mimus, basant-se en anàlisis de la mida i forma de la cuirassa.

## Referències

* ↑ T.L. Ford. (2000). "A review of ankylosaur osteoderms from New Mexico and a preliminary review of ankylosaur armor", In: S. G. Lucas and A. B. Heckert (eds.), Dinosaurs of New Mexico. New Mexico Museum of Natural History and Science Bulletin 17: 157-176
* ↑ Vickaryous, Matthew K.; Maryańska, Teresa; and Weishampel, David B.. «Ankylosauria». A: Weishampel, David B.; Dodson, Peter; and Osmólska, Halszka (eds.). The Dinosauria. 2a edició. Berkeley: University of California Press, 2004, p. 363–392.
* ↑ Burns, Michael E. «Taxonomic utility of ankylosaur (Dinosauria, Ornithischia) osteoderms: Glyptodontopelta mimus Ford, 2000: a test case». Journal of Vertebrate Paleontology, vol. 28, 4, 2008, pàg. 1102–1109. DOI: 10.1671/0272-4634-28.4.1102.
# Grotte

Grotte (sicilià Grutti) és un municipi italià, dins de la província d'Agrigent. L'any 2008 tenia 5.987 habitants. Limita amb els municipis d'Aragona, Campofranco (CL), Comitini, Favara, Milena (CL) i Racalmuto.

## Administració

Llista d'alcaldes :
| Període | Identitat | Partit |
| 2008- | Paolo Pilato | Llista cívica |
# Grotteria

Grotteria és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 70 km al sud-oest de Catanzaro i a uns 60 km al nord-est de Reggio de Calàbria. A 1 de gener de 2019 la seva població era de 3.080 habitants.
Grotteria limita amb els municipis següents: Fabrizia, Galatro, Gioiosa Ionica, Mammola, Marina di Gioiosa Ionica, Martone, San Giovanni di Gerace i Siderno.

## Referències

* ↑ «Resident population on 1st january» (en anglès). ISTAT. [Consulta: 8 febrer 2020].
# Gran Premi de Mèxic del 1970

Resultats del Gran Premi de Mèxic de Fórmula 1 de la temporada 1970, disputat al circuit de Ciutat de Mèxic el 25 d'octubre del 1970.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 3 | Jacky Ickx | Ferrari | 65 | 1h 53' 28. 3 | 3 | 9 |
| 2 | 4 | Clay Regazzoni | Ferrari | 65 | + 24.64 s | 1 | 6 |
| 3 | 8 | Denny Hulme | McLaren - Ford | 65 | + 45.97 s | 14 | 4 |
| 4 | 12 | Chris Amon | March - Ford | 65 | + 47.05 s | 5 | 3 |
| 5 | 6 | Jean Pierre Beltoise | Matra | 65 | + 50.11 s | 6 | 2 |
| 6 | 19 | Pedro Rodríguez | BRM | 65 | + 1' 24.76 min. | 7 | 1 |
| 7 | 20 | Jackie Oliver | BRM | 64 | + 1 Volta | 13 | |
| 8 | 17 | John Surtees | Surtees - Ford | 64 | + 1 Volta | 15 | |
| 9 | 7 | Henri Pescarolo | Matra | 61 | + 4 Voltes | 11 | |
| NC | 23 | Reine Wisell | Lotus - Ford | 56 | No classificat | 12 | |
| Ret | 15 | Jack Brabham | Brabham - Ford | 52 | Motor | 4 | |
| Ret | 1 | Jackie Stewart | Tyrrell - Ford | 33 | Suspensions | 2 | |
| Ret | 9 | Peter Gethin | McLaren - Ford | 27 | Motor | 10 | |
| Ret | 16 | Rolf Stommelen | Brabham - Ford | 15 | Alim. combustible | 17 | |
| Ret | 2 | François Cevert | March - Ford | 8 | Motor | 9 | |
| Ret | 14 | Graham Hill | Lotus - Ford | 4 | Escalfament motor | 8 | |
| Ret | 11 | Jo Siffert | March - Ford | 3 | Motor | 16 | |
| Ret | 24 | Emerson Fittipaldi | Lotus - Ford | 1 | Motor | 18 | |

## Altres

* Pole: Clay Regazzoni 1' 41. 86
* Volta ràpida: Jacky Ickx 1' 43. 110 (a la volta 46)

## Referències

* «La web Oficial de la Fórmula 1». [Consulta: 21 - 03 - 2010].
# Granat (color)

El granat o bordeus és una tonalitat fosca de vermell. Resulta de la barreja dels colors marró i porpra. Pren el nom de la varietat pirop del mineral granat, que és del color del vi de Bordeus.

## Usos

* Color nacional de Letònia.
* Color oficial de l'estat de Queensland (Austràlia).
* El Futbol Club Barcelona utilitza el color al costat del blau a la seva uniforme, fet que li val el sobrenom de "blaugranes".
* Color que utilitza el Club Atlético Lanús (Argentina), així com el sobrenom amb el qual se'l coneix.
* Color utilitzat pel Fluminense Football Club, juntament amb el blanc i el verd, que li van donar el sobrenom de "tricolor".

## Vegeu també

* Bordeus (color)
* Llista de colors
# Guarapo (pel·lícula)

Guarapo, és una pel·lícula de cinema rodada a les illes de Tenerife i La Gomera (Canàries) durant l'any 1988 i estrenada el 19 de maig de 1989. És la primera de la considerada actualment trilogia dels germans Ríos, reflex d'un cinema de caràcter nacional interessat a mostrar part de la història contemporània del poble canari.
La pel·lícula està ambientada a l'illa de La Gomera, durant el període de postguerra que va sobrevenir després de la Guerra Civil Espanyola (1936-1939). El seu argument gira entorn del caciquisme, la repressió franquista i la emigració il·legal de canaris cap a terres americanes, Veneçuela en aquest cas.

## Trama

Benito (Luis Suárez, actor canari), de malnom Guarapo, és un jornaler jove sense terra, que somia amb emigrar a Amèrica per obtenir un futur millor.

## Repartiment

* Luis Suárez Garcia - Guarapo
* Patricia Adriani
* José Manuel Cervino - Don Virgilio
* Juan Luis Galiardo
* Julio Gavilanes

## Premis i esments especials

Guarapo va obtenir Esment Especial del Jurat en el Festival de Cinema Iberoamericà de Huelva (1988) i va ser nominada Goya al millor director novell en els Premis Goya de 1989.

## Referències

* ↑ Se estrena en Madrid la película canaria 'Guarapo', El País, 19 de maig de 1989
* ↑ Hermanos Ríos: “El argumento de ‘Guarapo’ sigue tristemente de actualidad”, eldiario.es, 19 de maig de 2014
* ↑ 30 años de Guarapo, el primer largometraje canario, ABC, 9 de juliol de 2017
* ↑ Guarapo al web dels Premis Goya
# Gran Premi de Denain 2018

El Gran Premi de Denain 2018 va ser la 60a edició del Gran Premi de Denain. Es disputà el 18 de març de 2018 sobre un recorregut de 197,9 km amb sortida i arribada a Denain. La cursa formava part de l'UCI Europa Tour amb una categoria 1.HC.
El vencedor final fou el belga Kenny Dehaes (WB Veranclassic Aqua Protect), que s'imposà en solitari.

## Equips

L'organització convidà a 22 equips a prendre part en aquesta edició del Gran Premi de Denain.

## Classificació final

Fonts: ProCyclingStats Cycling Archives :

## Referències

* ↑ 2018 » 60th Grand Prix de Denain - Porte du Hainaut (1.HC) a procyclingstats.com

## Enllaços externs

* Gran Premi de Denain 2018 - Lloc web oficial
# Gran Premi de Denain 2022

El Gran Premi de Denain 2022 va ser la 63a edició del Gran Premi de Denain. Es disputà el 17 de març de 2022 sobre un recorregut de 200,3 km amb sortida i arribada a Denain. La cursa formava part de l'UCI Europa Tour amb una categoria 1.HC.
El vencedor final fou l'alemany Max Walscheid (Cofidis), que s'imposà a l'esprint a Dries De Bondt (Alpecin-Fenix) i Adrien Petit (Intermarché-Wanty-Gobert Matériaux), segon i tercer respectivament.

## Equips

L'organització convidà a 22 equips a prendre part en aquesta edició del Gran Premi de Denain.

## Classificació final

Font: ProCyclingStats :

## Referències

* ↑ Tyson, Jackie. «Walscheid wins GP de Denain». CyclingNews. Future plc, 17-03-2022. [Consulta: 17 març 2022].
* ↑ «Startlist for Grand Prix de Denain - Porte du Hainaut 2022». [Consulta: 30 març 2022].

## Enllaços externs

* Gran Premi de Denain 2022 - Lloc web oficial